Eisteddfod Genedlaethol yr Urdd, Dur a Môr 2025

Cynhalwyd **Eisteddfod Genedlaethol yr Urdd, Dur a Môr 2025** gan Urdd Gobaith Cymru ym Mharc Margam, Castell-nedd Port Talbot rhwng 26 a 31 Mai 2025. Roedd yr eisteddfod yn dychwelyd i Barc Margam am y tro cyntaf ers 2003.

Roedd 1,800 o blant yr ardal wedi cyd-greu 'Cân y Croeso, Eisteddfod yr Urdd Dur a Môr' gyda Huw Chiswell a Bronwen Lewis. Ffilmiwyd fideo gerddoriaeth i gyd-fynd â’r gân ym Mharc Margam.

Dyluniwyd a chrëwyd Cadair yr Eisteddfod gan Angharad Pearce, Brynaman, ac mae'n cynnwys rhai o ddarnau olaf gwaith Tata Steel ym Mhort Talbot. Noddwyd y gadair gan Gapel Soar-Maesyrhaf yng Nghastell-nedd. Dyluniwyd a chrëwyd y Goron, sy'n cynnwys diemwntau am y tro cyntaf erioed, gan Nicola Palterman o Gastell-nedd gyda thema dur a môr yn gryf ynddi. Cafodd y gwobrau eu dadorchuddio yn Abertawe ar 9 Mai 2025.

Roedd bws gwennol yn rhedeg o Orsaf Drenau Port Talbot i brif fynedfa'r maes. Roedd y gwasanaeth yn rhedeg am ddim i'r cyhoedd.

### Sioeau 
Roedd y sioe ieuenctid a'r sioe gynradd, yn cynnwys plant yr ardal. Roedd y sioe Ieuenctid, 'Dal dy Dir', ar 26 Mai, ac roedd y sioe gynradd, 'Halen yn y Gwaed', ar 28 Mai.

Lleolwyd sioeau Cyw a Stwnsh yn 'Yr Adlen'. Roedd hefyd cynnydd o 42% yn y nifer y dysgwyr Cymraeg fu'n cymryd rhan yn yr ŵyl o gymharu â'r flwyddyn gynt. Roedd 37 o ysgolion Gorllewin Morgannwg wedi cofrestru i gystadlu am y tro cyntaf erioed.

[alt=Sarra Elgan|bawd|220x220px|Sarra Elgan gyda [Ifan Jones Evans, Radio Cymru]]

### Llywyddion 
Llywydd yr ŵyl oedd Jeremy Miles.

* Dydd Llun - Steffan Rhodri
* Dydd Mawrth - Lowri Morgan
* Dydd Mercher - Bronwen Lewis
* Dydd Iau - Sarra Elgan
* Dydd Gwener - Emyr Afan

## Prif seremonïau 
Roedd y prif seremonïau yn y Pafiliwn Gwyn bob prynhawn am 2.00 dan ofal Iestyn Tyne. Roedd 2025 yn marcio hanner can mlynedd ers i'r Fedal Ddrama gael ei chyflwyno am y tro cyntaf yn Eisteddfod yr Urdd, yn Llanelli 1975.

* **Y Goron** - Mali Elwy o Dan-y-Fron, Conwy. Mae hi'n 24 oed ac yn gyn-ddisgybl Ysgol Glan Clwyd a raddiodd yn y Gymraeg ac Ysgrifennu Creadigol o Brifysgol Bangor.
* **Y Gadair** - Elain Roberts o Bentre'r-bryn, Ceredigion. Yn gyn-ddisgybl Ysgol Bro Teifi, aeth i'r brifysgol ym Mryste i astudio Ffrangeg a Gwleidyddiaeth. Yn 2025, symudodd i Lundain ar gyfer swydd newydd gyda Plaid Cymru.
* **Y Fedal Ddrama** - Elin Williams o Betws Gwerful Goch. Mae hi'n 18 oed ac yn astudio Cymraeg, Hanes ac Addysg Grefyddol yn Ysgol Brynhyfryd.
* **Tlws Cyfansoddwr** - Rafik Harrington o Gaerdydd, sydd wedi astudio cyfansoddi yng Ngholeg Brenhinol Cerdd a Drama Cymru.
* **Y Fedal Gelf, Dylunio a Thechnoleg** -  Lleucu Haf Thomas, disgybl blwyddyn 11 yn Ysgol Uwchradd Aberteifi.  Mae'r Fedal i artistiaid rhwng 10 ac 19 oed.
* **Medal y Dysgwr** - Lloyd Wolfe o Gaerdydd.
* **Medal Bobi Jones** - Joe Morgan o Gaerdydd. Roedd angen i gystadleuwyr fod rhwng 19 a 25 oed i gystadlu, ac roedd tîm o feirniaid o'r Urdd a CBCDC yn penderfynu ar y chwech buddugol. Bydd pob enillydd yn derbyn sesiynau mentora, cefnogaeth ariannol tuag at hyfforddiant pellach, a chyfle i arddangos eu talent i gynulleidfa fyd-eang mewn digwyddiadau mawreddog yn ystod y flwyddyn.

Gwobrau:

* Gwobr Syr Bryn Terfel (lleisiol) - Ffion Mair Thomas
* Gwobr Amy Dowden (dawns) - Ioan Williams
* Gwobr Callum Scott Howells (sioe gerdd) - Beca Fflur Morris
* Gwobr Matthew Rhys (theatr) - Fred Hayes
* Gwobr Rakhi Singh (offerynnol) - Jencyn Corp
* Gwobr Sarah Hemsley-Cole (cefn llwyfan) - Laurie Thomas

## Tlws John a Ceridwen Hughes, Uwchaled 
Mae Tlws John a Ceridwen Hughes yn wobr flynyddol ar gyfer unigolyn neu unigolion sydd wedi gwneud cyfraniad sylweddol i fywyd ieuenctid Cymru. Rhaid i'r gwaith fod drwy gyfrwng y Gymraeg, a gall fod yn unrhyw agwedd o waith ieuenctid. 

Cyhoeddodd yr Urdd ar 11 Mai 2025 mai David Gwyn a Pamela John o Dreforys, Abertawe yw enillwyr y tlws. Cyhoeddodd Heledd Cynwal y newyddion Nghapel y Tabernacl, Treforys. Yn y 1960au, fe wnaethon nhw sefydlu Aelwyd yr Urdd Treforys yn Festri Capel y Tabernacl. Dyma'r tro cyntaf roedd cyfle i bobl ifanc yr ardal ddod at ei gilydd i gymdeithasu drwy'r Gymraeg. Cyn ymddeol, roedd David yn Bennaeth yn Ysgol Gynradd Gymraeg Lôn Las a Pamela yn athrawes yno.

## Tîm cyflwyno S4C 
[alt=Lily Beau|bawd|220x220px|Lily Beau gyda chriw ffilmio [S4C]]

Darlledodd Sarra Elgan raglen ''Croeso i'r Eisteddfod'' ar 23 Mai i gyflwyno ardal yr Eisteddfod. Ymunodd Elen Wyn, seren cyfres BBC1, The Traitors, â'r criw cyflwyno ar gyfryngau cymdeithasol S4C dros yr wythnos. Roedd Trystan Ellis-Morris a Heledd Cynwal wedi dychwelyd i arwain y darllediadau dyddiol, a bu Alun Williams a Lily Beau yn crwydro'r maes. Roedd Mari Lovgreen hefyd yn cyhoeddi enillwyr ar lwyfan y canlyniadau.

Roedd S4C yn darlledu'n fyw o'r maes rhwng 10.30 tan 6.30 gyda'r rhaglen uchafbwyntiau bob nos am 8.00. Yn ogystal, roedd S4C yn ffrydio cystadlu'r dydd o'r Pafiliwn Coch, Gwyn a Gwyrdd o 8.00 y bore tan ddiwedd y cystadlu ar Clic. Am y tro cyntaf, roedd hi hefyd yn bosib edrych yn ôl ar y ffrwd ar Clic, am gyfnod o 3 diwrnod, ar ddyfeisiadau desgtop i ail-wylio cystadlaethau.
## Oriel

Delwedd:Arwydd Croeso Eisteddfod yr Urdd 2025.jpg|Arwyddion Creoso'r Eisteddfod
Delwedd:Ifan Jones Evans, Radio Cymru.jpg|Ifan Jones Evans yn cyflwyno uchafbwyntiau o'r maes
Delwedd:Mistar Urdd ar faes yr Eisteddfod.jpg|Mistar Urdd yn boblogaidd ar y maes
Delwedd:Man Cyfarfod Eisteddfod yr Urdd.jpg|Man Cyfarfod
Delwedd:Mark Drakeford, Eisteddfod yr Urdd 2025.jpg|Mark Drakeford ar y maes
Delwedd:Pentre Bwyd Eisteddfod Genedlaethol yr Urdd.jpg|Mynedfa Pentre Bwyd yr Eisteddfod
Delwedd:Arwydd Pafiliwn Gwyrdd.jpg|Arwydd Pafiliwn Gwyrdd
Delwedd:Pafiliwn Gwyn, Eisteddfod yr Urdd.jpg|Pafiliwn Gwyn

## Gweler hefyd
* Eisteddfod Genedlaethol yr Urdd
* Medal Ddrama Eisteddfod yr Urdd - rhestr enillwyr

## Cyfeiriadau
Categori:Urdd Gobaith Cymru
Dur a Môr, 2025
2025
Dur a Môr 2025